stanford-oval/wikipedia huggingface dataset:
Marshallin gambiitti

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Marshallin gambiitti siirron 11...c6 jälkeen
Marshallin gambiitti on espanjalaisen pelin eräs muunnelma. Siinä musta uhraa siirtojen 3...a6 4.La4 Rf6 5.0-0 Le7 6.Te1 b5 7.Lb3 0-0 8.c3 jälkeen sotilaan pelaamalla siirron 8...d5. Gambiitti esiintyi ensimmäistä kertaa turnauspelissä vuonna 1918, kun yhdysvaltalainen Frank James Marshall oli valmistellut avausmuunnelman peliinsä Capablancaa vastaan. Capablanca otti gambiitin vastaan tajutessaan kyseessä olevan valmistellun avausmuunnelman. Hän onnistui torjumaan Marshallin hyökkäyksen ja voitti pelin. Marshall kommentoi muunnelmaansa myöhemmin seuraavasti: ”Olin analysoinut muunnelmaa useita vuosia ja tulin siihen lopputulokseen, että hyökkäyksen täytyy olla riittävä. Tällä en tarkoita, että musta välttämättä voittaisi; väitän vain, että hyökkäys antaa mustalle paljon voittomahdollisuuksia ja sen pitäisi riittää vähintään tasapeliin.”
Gambiitin pääjatko on 9.exd5 Rxd5 10.Rxe5 Rxe5 11.Txe5 c6. Muita vaihtoehtoja ovat 9...e4, 11...Rf6 ja 11...Lb7, mutta niitä pidetään heikompina kuin pääjatkoa. Peli voi jatkua vaikka seuraavasti: 12.d4 Ld6 13.Te1 Dh4 14.g3 Dh3 Jatkossa musta voi pelata sellaisia hyökkäyssiirtoja kuin ...Lg4,  ...Te8 ja ...f5, jota seuraa ...f4.
Mustan ajatuksena on hyökätä ja luoda heikkouksia valkean kuningassivustaan, jolla ei ole käytännössä yhtään puolustajaa. Monia gambiitin jatkoja on tutkittu hyvinkin pitkälle, jopa yli 30. siirtoon, mutta ratkaisevaa etua kummallekaan pelaajalle ei ole löydetty. Gambiittia vastaan pelattaessa vaaditaan tarkkoja puolustussiirtoja valkealta, ja siksi huonosti teoriaa tunteva ajautuu helposti aikapulaan valkeilla. Näistä syistä Marshallin gambiittia näkee usein aivan suurmestaritasollakin. Sen nykyisiin käyttäjiin kuuluvat muun muassa Levon Aronian, Péter Lékó, Michael Adams, John Nunn sekä Mark Hebden.
Marshallin gambiittia pidetään vaikeana pelattavana valkealle, ja siksi suuri osa maailman huipuistakin välttää sitä erityisillä anti-Marshall-linjoilla. Muun muassa entisen maailman ykköspelaajan ja maailmanmestarin Garri Kasparovin tiedetään välttäneen Marshallin gambiittia. Ensimmäinen vaihtoehto on pelata 8.h3 siirron 8.c3 sijasta. Tämän jälkeen musta ei voi enää pelata siirtoa ...Dh3, joten hänen kannattaa välttää gambiitti. Toinen vaihtoehto on pelata 8.a4. Se uhkaa lyöntiä axb5, joten mustan pitää vastata 8...Lb7. Nyt musta ei voi enää siirtää lähettiään kuningassivustalle, joten valkean kuningasaseman kimppuun hyökkääminen Marshallin gambiitilla ei ole tässä jatkossa kannattavaa.
Aiheesta muualla

Jim West on Chess: Ruy Lopez, Marshall Attack (englanniksi)
Opening: Ruy Lopez, Marshall (C89) Marshallin gambiitin pelejä
Lego

Erivärisiä ja -kokoisia Lego-palikoita.
Lego on Lego Groupin valmistama maailmanlaajuisesti tunnettu rakennus- ja leikkikalusarja. Lego-palikoiden yläpinnan nupit käyvät yhteen pohjan onton putkirakenteen kanssa, ja yhteen liitetyistä palikoista voidaan koota monenlaisia rakennelmia joko pakkausten ohjeiden perusteella tai omaa mielikuvitusta apuna käyttäen. Palikat voidaan irrottaa toisistaan ja käyttää uudestaan taas uusissa rakennelmissa. Useimmat Lego-palikat valmistetaan ABS-muovista.
Lego-palikat keksi tanskalaisen puusepän poika Godtfred Kirk Christiansen Tanskan Billundissa. Hän alkoi vuonna 1949 valmistaa isänsä Ole Kirk Christiansenin kanssa muovisia toisiinsa lukittautuvia palikoita. Vuonna 1954 Legon vanhimmalle sarjalle keksittiin nimi, Lego System, joka on ajan kuluessa muuttunut Lego Cityksi. Nykyisin käytössä oleva kiinnitysjärjestelmä patentoitiin vuonna 1958, minkä jälkeen palikoista tuli nopeasti hyvin suosittuja.
Sana Lego tulee tanskan kielen sanoista ”leg godt”, ”leiki hyvin”.
Vuonna 2016 Lego äänestettiin Suomen neljänneksi arvostetuimmaksi tuotemerkiksi Markkinointi & Mainonta -lehden ja Taloustutkimuksen vuosittaisessa Brändien arvostus -kyselyssä.
Vuonna 2023 Lego sai tunnustuksen maailman arvostetuimpana yhtiönä, maailmanlaajuiselta RepTrack tutkimukselta jossa kartoitetaan vuosittain sata merkittävintä yritystä.
Historia

Vuonna 1949 Ole Kirk Christiansen alkoi valmistaa poikansa Godtfred Kirk Christiansenin kanssa muovisia toisiinsa lukittuvia palikoita. Ensimmäisissä palikoissa ei vielä ollut Lego-palikoille tunnusomaisia onttoja kiinnitysputkia.
Ensimmäiset Lego-pyörät valmistettiin 1962. Pyörät kiinnitettiin 2×4-palikkaan, jossa oli reiät akseleita varten. Ensimmäinen Lego-juna tuotiin markkinoille 1966. Samaan aikaan tuli myyntiin 4,5 voltin sähkömoottori, jolla junan sai liikkumaan omin voimin. Vuonna 1968 Tanskan Billundiin avattiin Legoland-huvipuisto. Vuonna 1969 sarjaa tuli täydentämään 12 voltin moottori. Lego-ihmishahmot, minihahmojen edeltäjät tulivat myyntiin 1974. Niillä ei ollut liikkuvia jalkoja.
Lego Technic tuli myyntiin 1977, ja nykyisin se on hyvin suosittu tuotesarja. Lego-minihahmot tulivat kauppoihin 1978, ja nykyisin niitä on myyty yli kolme miljardia. Ensimmäinen pullback-moottori tuli myyntiin vuonna 1982.
Tuotteita ja tuotesarjat

Päätuotteina Lego valmistaa monenlaisia rakennussarjoja, kuten esimerkiksi koottavia lentokoneita ja muita ajoneuvoja. Sarjoihin voi kuulua myös minihahmoja. Sarjat ryhmitellään palikoiden koon ja ominaisuuksia mukaan erilaisiin tuotesarjoihin eli pääteemoihin. Verkkokaupasta tai erityiskaupoista voi ostaa myös yksittäisiä Lego-palikoita.
Tuotteita ja tuotesarjat > Duplo

Duplo on Lego-yhtiön pienille lapsille tarkoitettu suurikokoinen tuotesarja. Duplo-palikoita on vaikea niellä, koska ne ovat kaksi kertaa niin pitkiä, leveitä ja korkeita kuin tavalliset Lego-palikat. Duplo- ja tavanomaisten Lego-palikoiden yhdistäminen on mahdollista. Duplo-sarjojen yleinen ikäraja on kahdesta vuodesta eteenpäin.
Tuotteita ja tuotesarjat > Lego System

Lego System on Lego-yhtiön tärkein ja vanhin tuotesarja. Tähän tuotesarjaan kuuluvat useimmat Lego-sarjat kuten Lego City. Lego System -palikat ovat tavallisimpia Lego-palikoita. Lego System sarjojen ikärajat ovat yleensä kuudesta vuodesta ylöspäin. Lego System -tuotesarjaan kuuluvat myös Lego Pirates, Lego Star Wars ja Lego Space.
Tuotteita ja tuotesarjat > Lego Technic

Vuonna 1977 Lego-yhtiö toi markkinoille edistyneemmille rakentajille suunnatun Lego Technic -sarjan. Siinä hyödynnetään reikä- ja ristitappeja ja se antaa mahdollisuuden myös sivusuunnassa rakentamiseen. Nykyisin Lego Technic -palikoiden avulla voi rakentaa muun muassa automaattisesti liikkuvia malleja ja tietokoneella ohjelmoitavia robotteja Lego Mindstormsin myötä. Lego Technic -sarjojen ikäsuositukset sijoittuvat välille 9–16.
Tuotteita ja tuotesarjat > Bionicle

Vuonna 2001 Lego julkaisi uuden tuotesarjan, Bioniclen. Bioniclet olivat aluksi osa Lego Technic -sarjaa, mutta Bionicle eriytyi omaksi sarjakseen vuonna 2002. Bionicle-hahmoja on noin sata kappaletta. Bioniclestä on myös tehty neljä elokuvaa, mutta vain ensimmäinen esitettiin teattereissa ja neljä viimeisintä julkaistiin suoraan DVD:lle. Bionicleen on pyritty luomaan saagoja. Sarja lopetettiin vuoden 2010 kesällä ja sen tilalle tuli Lego Hero Factory, joka lopetettiin vuonna 2015.
Tuotteita ja tuotesarjat > Lego Exclusives

Lego Exclusives on sarja, jota myydään vain Legon omissa Lego Store -myymälöissä ja verkkokaupassa. Sarjaan kuuluu hyvin erilaisia tuotteita, myös aikuisharrastajille suunnattuja suurempia ja rakennustekniikoiltaan vaativampia paketteja.
Tuotteita ja tuotesarjat > Muuta

Näiden lisäksi Lego-tuotemerkin alla julkaistaan erilaisia lauta- ja tietokonepelejä sekä erilaisia kulutustavaroita, kuten vaatteita, suolasirottimia ja säilytyspurkkeja. Nämä tuotteet eivät yleensä ole lähtöisin Legon omilta tehtailta, vaan alihankkijat valmistavat ne.
Lego-teemapuistot

Ensimmäinen Legoland, Lego-aiheinen teemapuisto, rakennettiin Tanskan Billundiin vuonna 1968. Muut Legolandit sijaitsevat Kaliforniassa, Saksassa ja Englannissa. Legolandit sisältävät kaikenlaista Legoihin liittyvää; Lego-kaupasta Legoista rakennettuihin taloihin saakka. Niissä on mm. minilandeja, joissa on esimerkiksi Legoista rakennettuja autoja ja rakennuksia. Legolandin alueella on lisäksi Legoista rakennettuja eläimiä ja ihmishahmoja.
Lego-tapahtumat

Lego-aiheisia tapahtumia järjestetään ympäri maailmaa. Osa näistä on Lego Groupin itse järjestämiä, esim. Tanskan LEGO World, kun taas osa on erilaisten yhtiöiden ja yhdistysten järjestämiä tapahtumia. Tunnettuna brändinä Lego on mukana usein myös osana isompia tapahtumia, joko yhtiön tai harrastajien vaikutuksesta. Suurimpia tapahtumia ovat Yhdysvalloissa järjestettävä Brickfair ja Berliinissä järjestettävä 1000steine-land. Suomessa Lego on esillä muutamissa näyttelyissä vuosittain. Suurimmat näistä ovat Helsingissä järjestettävä Model Expo -tapahtuma ja Pii Poo Oy:n järjestämä vuotuinen Lego-rakennustapahtuma pääkaupunkiseudulla.
Nykyisin myynnissä olevia teemoja

Lego Animal Crossing 2024-
Lego Architecture 2008-
Lego Art 2020-
Lego Avatar 2022-
Lego Batman 2006-
LEGO Braille Bricks 2023-
Lego Brick Headz 2016-
Lego Boost 2017-
Lego Creator 3in1 2001-
Lego Creator expert 2011-
Lego City 1978-
Lego DC 2011-
Lego Disney Princess 2012-
Lego Disney 1999-2001, 2011-
Lego DOTS 2020-
Lego Duplo 1969-
Lego Classic 1966-99, 2014-
Lego DREAMZzz 2023-
Lego Education (ent. Dacta) 1972-
Lego Friends 2012-
Lego Gabbyn nukketalo 2023-
Lego Harry Potter 2001-05, 2007, 2010-11, 2018-
Lego Icons 2020-
Lego Ideas 2008-
Lego Indiana Jones 2008-09, 2023-
Lego Junat 1966-
Lego Lord of the rings 2012-14, 2023-
Lego Ninjago 2011-
Lego Jurassic World 2015, 2018-
Lego Kasvikokoelma 2021-
Lego Marvel 2012-
Lego Minecraft 2012-
Lego Minifigures 2010-
Lego Modular Houses
Lego Monkie kid 2020-
Lego Ninjago Master Of Spinjitzu 2011-
Lego Sonic the Hedgehog 2016, 2022-
Lego Super Mario 2020-
Lego Star Wars 1999-
Lego Speed Champions 2015-
Lego Spiderman 2002-04, 2012-
Lego Super Heroes 2012-
Lego Technic 1977-
Nykyisin myynnissä olevia teemoja > Lakkautettuja teemoja

Lego The Angry Birds Movie 2016
Lego Atlantis 2010-11
Lego Alien Conquest 2011
Lego Aquazone 1995-99
Lego Aquaraiders 1997-98
Lego Avaruus 1978–2001, 2007–13
Lego Belville 1994-2009
Lego Ben 10 Alien Force 2010
Lego Bionicle 2001-10
Lego Dimensions
Lego Discovery Channel
Lego Elves 2015-18
Lego Exo-force 2006-08
Lego Extra
Lego Fabuland 1979-89
Lego Hero Factory 2010-14
Lego Hiddenside
Lego Jack Stone 2001-03
Lego Juniors
Lego Knights' Kingdom 2000
Lego Knights' Kingdom 2 2004-06
Lego Life on Mars 2001
Lego Kone Ranger 2011
The Lego Movie 2014-16
The Lego Movie 2 2018-19
Lego Mars Mission 2007-09
Lego Legends of Chima 2013-15
Lego Mindstorms Nxt 2.0 2006
Lego Mixels
Lego Monster Fighters 2012
Lego Model team 1986-99
Lego Nexo Knights 2015-18
Lego Overwatch 2018-19
Lego Paradisa 1992-97
Lego Pharaohs Quest
Lego Pirates 1989-97, 2001-02, 2004, 2009-10, 2015, 2020
Lego Pirates of the Caribbean 2011, 2017
Lego Power Miners 2009-10
Lego Racers 2001-13
Lego Robo-riders 2000-01
Lego Rock Raiders 1999-2000
Lego Scala 1979-80, 1997-2001
Lego Sponge Bob (Paavo Pesusieni) 2006-09, 2011-12
Lego Sports 2003-04
Lego Teenage Mutant Ninja Turtles 2013-14
Lego Toy Story
Lego Ultra-Agents
Lego Western 1996-97
Lego Viikingit 2005-06
Lego Vip
Lego World City
Lego-harrastus

Vaikka Lego-palikoita markkinoidaan ensisijaisesti lasten leikkikaluina, ovat ne –kuten muutkin rakennuslelut – kiinnostaneet aina myös vanhempia rakentajia. Internetin yleistyessä Lego-harrastajat kokoontuivat Usenetin keskusteluryhmiin keskustelemaan Lego-tuotteisiin liittyvistä asioista. Myöhemmin keskusteluryhmien paikalle syntyi sekä paikallisia keskustelupaikkoja (tunnetaan nimellä Lego Usergroup eli LUG) että kansainvälisiä harrastajien ylläpitämiä portaaleja kuten Eurobricks ja Bricklink. Suomen LUG, Palikkatakomo, perustettiin vuonna 2008.
Aiheesta muualla

Kuvia tai muita tiedostoja aiheesta Lego Wikimedia Commonsissa
http://www.lego.com/fi-FI/ Legon virallinen verkkosivu (suomeksi)
http://www.lego.com Legon virallinen verkkosivu (englanniksi)
Lego-aiheinen wikisivusto (englanniksi)
WikiPalikka – Suomalainen Lego-wiki (suomeksi)
http://www.lugnet.com Suurin Lego-rakentajien kokoontumispaikka (englanniksi)
http://www.peeron.com Lego-osaluetteloita ja linkkejä skannattuihin ohjeisiin (englanniksi)
http://www.brickshelf.com Galleria Lego-luomuksista (englanniksi)
http://www.mocpages.com (Arkistoitu – Internet Archive) Lego-galleria (englanniksi)
Palikkatakomo
Lego-palikoista koottu kaupunki.
Lego Duploja.
Lego-palikoiden mittasuhteet.
Eki Kutvonen

Eki Kutvonen (s. 8. huhtikuuta 1974) on suomalainen pesäpallon pelituomari. Hän tuomitsee pääsääntöisesti Superpesiksen otteluita. Kutvosen tuomariparina toimii Arttu Moisio.
Pelaajaurallaan Kutvonen edusti Suomensarjassa pelannutta Puurtilan Kisa-Poikia vuoteen 2006 saakka. Kutvonen asuu Varkaudessa, ja hän on toiminut rehtorina ja luokanopettajana.
Luoto

| Luoto Larsmo |
| --- | --- |

 vaakuna :  sijainti 
 Luodon kunnankirjasto.
Sijainti:  63°45′10″N, 022°44′50″E
Maakunta:  Pohjanmaan maakunta
Seutukunta:  Pietarsaaren seutukunta
Kuntanumero:  440
Hallinnollinen keskus:  Holm
Perustettu:  1867
Pinta-ala ilman merialueita:  176,54 km² 270:nneksi suurin 2022 
Kokonaispinta-ala:  853,27 km² 134:nneksi suurin 2022 
– maa:  142,45 km²
– sisävesi:  34,09 km²
– meri:  676,73 km²
Väkiluku:  5 876 154:nneksi suurin 31.10.2024 
– väestötiheys:  41,25 as./km² (31.10.2024)
Ikäjakauma:  2020 
– 0–14-v.:  29,4 %
– 15–64-v.:  56,0 %
– yli 64-v.:  14,7 %
Äidinkieli:  2023 
– suomenkielisiä:  5,2 %
– ruotsinkielisiä:  91,5 %
– muut:  3,3 %
Kunnallisvero:  8,30 % 231:nneksi suurin 2024 
Kunnanjohtaja:  Gun Kapténs
Kunnanvaltuusto:  27 paikkaa
  2021–2025   • KD   • RKP   • SDP:   14 9 4
www.larsmo.fi
Infobox OKNimi-testi OK: 
Luoto (ruots. Larsmo) on Suomen kunta, joka sijaitsee Pohjanlahden rannikolla Kokkolan ja Pietarsaaren välillä Pohjanmaan maakunnassa. Kunnassa asuu 5 876 ihmistä, ja sen pinta-ala on 853,27 km², josta 676,73 km² on merialueita ja 34,09 km² sisävesiä. Väestötiheys on 41,25 asukasta/km².
Luoto on Manner-Suomen ruotsinkielisin kunta. Sen asukkaista 92 prosenttia on ruotsinkielisiä ja kuusi prosenttia suomenkielisiä. Luodosta tuli kaksikielinen kunta 1. tammikuuta 2015.
Vuonna 1867 perustettu Luoto poikkeaa monella tavalla Pohjanmaan muista ruotsinkielisistä kunnista. Ensinnäkin väestönkasvu on ollut huomattava myös kaupungistumisen aikana. Tämä väestönkasvu ei kuitenkaan johdu muuttoliikkeestä (joskin sekin on lisännyt väkilukua), vaan lestadiolaisuudesta johtuvasta korkeasta syntyvyydestä. Kunnan asukkaista noin puolet kuuluu rauhansanalaiseen liikkeeseen. Lisäksi suhteellisen suuri osuus väestöstä on ansainnut elantonsa Pietarsaaren seudulla yleistyneestä teollisuustyöstä. Tämä taas on johtanut siihen, että poliittinen vasemmisto on ollut Munsalan kunnan tavoin vahva verrattuna useimpiin naapurikuntiin.
Luoto oli ensimmäinen ruotsinkielinen kunta Pohjanmaalla, jossa oli vasemmistoenemmistöinen kunnanvaltuusto (vuonna 1964). SDP:n ohella myös SKDL:llä oli edustus kunnanvaltuustossa 1960-luvulla. Nykyisin Luodon johtavat puolueet ovat muualla Suomessa pienpuolueina tunnetut kristillisdemokraatit sekä RKP – kolmanneksi suurin puolue on SDP.
Historia

Luodon kunta on perustettu vuonna 1867. 1990-luvun loppupuolella paikkakunnan elinkeinoelämässä koettiin suuri rakennemuutos, kun perinteisten elinkeinojen kalastuksen ja maanviljelyn merkitys vähentyi samalla kun pienteollisuuden ja palvelujen merkitys lisääntyi.
Luodosta tuli Pietarsaaren kappeli 1787 ja itsenäinen seurakunta 1864. Luodon seudun muinainen nimitys oli Öjan. Luoto mainitaan kunnan suomenkielisenä nimenä varhaisimmassa paikannimikokoelmassa 1800-luvun lopulla. Luoto vahvistettiin kunnan viralliseksi suomenkieliseksi nimeksi vuonna 1982.
Vuonna 1995 Luoto oli viimeinen kunta Suomessa joka salli keskioluen ostamisen kaupasta.
Marraskuussa 2018 Luodossa todettiin yksi tuhkarokkotapaus. Taudille altistui arviolta 300 henkilöä. Tartunnan saanutta lasta ei ollut rokotettu tuhkarokkoa vastaan.
Maantiede

Luoto on saaristo-osakunta, jonka naapurikunnat ovat Kokkola, Kruunupyy, Pedersören kunta ja Pietarsaari. Lisäksi Luodolla on maarajaa Evijärven kanssa Pedersören kunnan kaakkoisosassa sijaitsevan yhteismetsän kautta. Luotoon kuuluu noin 365 saarta ja luotoa. Suurimmat saaret ovat Luoto ja Eugmo. Luodon maapinta-ala on 142,36 km² ja kunnalla on rantalinjaa noin 500 km.
Luodossa on kaksi Natura 2000 -kohdetta: Luodon saaristo ja Ähtävänjoki. Saaristoalueella näkyy maankohoamisen vaikutukset maisemaan. Ähtävänjoella on vahva saukkokanta ja siellä esiintyy myös valtakunnallisesti uhanalainen jokihelmisimpukka.
Maantiede > Kylät

Luodossa on kaksi henkikirjakylää (tieto vuodelta 1973):
Eugmo
Larsmo
Näiden kylien osia eli kulmakuntia ovat Bosund, Holm, Kackur, Fagernäs, Västerby, Näs, Risö ja Risöhäll.
Maantiede > Taajamat

Vuoden 2017 lopussa Luodossa oli 5 264 asukasta, joista 4 604 asui taajamissa, 621 haja-asutusalueilla ja 39:n asuinpaikat eivät olleet tiedossa. Luodon taajama-aste on 88,1 %. Luodon taajamaväestö jakautuu viiden eri taajaman kesken:
| # | Taajama | Väkiluku (31> 12.2017) |
| --- | --- | --- |
| 1 | Risö | 2 684 |
| 2 | Bosund | 1 011 |
| 3 | Eugmo | 497 |
| 4 | Fagernäs | 208 |
| 5 | Västerbyn | 204 |
Kunnan keskustaajama on lihavoitu. Luodon keskuspaikka Holm oli aiemmin oma taajamansa, mutta nykyään se kuuluu Risön taajamaan.
Talous

Luodon työpaikkarakenne, Tilastokeskus (2022)
Alkutuotanto (2.5%)
Jalostus (44.0%)
Palvelusektori (52.0%)
Muut sektorit (1.5%)
Talousalueena Luoto kuuluu Pietarsaaren seutukuntaan, jonka alueellinen bruttokansantuote oli 43 512 euroa asukasta kohden vuonna 2022. Alueellinen BKT on maan keskiarvoa pienempi ja seutukuntien keskinäisessä vertailussa 20. suurin.
Luodossa oli vuonna 2022 yhteensä 1 220 työpaikkaa ja kunnassa asui 2 524 työllistä työssäkäyvää. Asuinkunnassaan työssäkäyvien osuus työllisistä on 29,7 prosenttia. Ludoon työpaikkojen suhde on palveluvaltainen. Palvelujen osuus työpaikoista on 52,0 prosenttia, jalostuksen 44,0 prosenttia ja alkutuotannon 2,5 prosenttia.
Luodon työpaikkaomavaraisuus on 48,3 prosenttia. Työikäisten työllisyysaste oli 86,0 prosenttia vuonna 2022 ja työttömien osuus työvoimasta 1,8 prosenttia. Taloudellisen huoltosuhteen mittarilla Luodossa on 127,1 työvoiman ulkopuolella olevaa ja työtöntä sataa työllistä kohden.
Talous > Yritykset

Luodossa suurimpia toimialoja ovat teollisuus ja palvelut ja Luodossa on historiallisesti ollut vahva veneenrakentamisen perinne. Monet luotolaiset työllistyvät myös Pietarsaareen. Luoto tunnetaan suosittuna mökkikuntana ja Luodossa on liki 1 800 vapaa-ajan asuntoa. Tunnettuja luotolaisia vene-alan yrityksiä ovat Baltic Yachts ja Bella Boats. Luodon suurimpia yrityksiä ja työnantajia ovat venealalla toimiva Ocean Dealers, BCE – Building, Consulting, Engineering ja johdinsarja- ja kaapeliratkaisuja tuottava Rikta. Luodon suurimpiin yritystuloverojen maksajiin kuuluivat vuonna 2021 myös pintakäsittelyyn erikoistunut metalli- ja koneteollisuuden alihankkija Löfs Ab Oy ja autoliike Philip & Co.
Väestö

Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
| Luodon väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 3 110 | 3 110 |
| 1985 | 1985 |    | 3 324 | 3 324 |
| 1990 | 1990 |    | 3 664 | 3 664 |
| 1995 | 1995 |    | 3 915 | 3 915 |
| 2000 | 2000 |    | 4 111 | 4 111 |
| 2005 | 2005 |    | 4 393 | 4 393 |
| 2010 | 2010 |    | 4 816 | 4 816 |
| 2015 | 2015 |    | 5 147 | 5 147 |
| 2020 | 2020 |    | 5 424 | 5 424 |
Lähde: Tilastokeskus.
Tilastokeskuksen vuoden 2012 väestöennusteessa Luodon asukasluvun ennustettiin kasvavan nopeimmin Pohjanmaan maakunnan kunnista. Vuonna 2011 Luodon asukasluku oli 4 921, sen ennustettiin olevan 5 682 vuonna 2020, 6 401 vuonna 2030 ja 6 980 vuonna 2040. Muutos vuosien 2011–2030 välillä olisi +30,1 % ja vuosien 2011–2040 välillä +41,8 %.
Väestö > Uskonto

Vuoden 2023 lopussa luotolaisista 88,1 prosenttia kuului evankelis-luterilaiseen kirkkoon, 1,7 % kuului muihin uskontokuntiin ja 10,2 % ei kuulunut mihinkään uskontokuntaan.
Vuoden 2018 aluejaon mukaan Luodossa on seuraava Suomen evankelis-luterilaisen kirkon seurakunta:
Larsmo församling
Luodossa toimii seurakunnan sisällä hyvin voimakas rauhansanalais-lestadiolainen liike. Paikkakunnalla on kolme liikkeen rukoushuonetta: Bosund, Näs ja Risöhäll, joihin kokoontuu sunnuntaisin seuroihin yhteensä noin tuhat henkeä. Liikkeen ruotsinkielinen kattojärjestö Laestadianernas Fridsföreningars Förbund järjestää vuosittaiset, noin 6000 henkeä kokoavat kesäseuransa Luodossa.
Muita kirkkokuntia edustaa Finlands svenska baptistsamfundin seurakunta Larsmo baptistförsamling, jolla oli 75 jäsentä vuonna 2011.
Suomen ortodoksisen kirkon seurakunnista Luodon alueella toimii Tampereen ortodoksinen seurakunta.
Koulutus

Luodossa on neljä esikoulua: Bosund förskola, Näs förskola, Holm förskola sekä Risö förskola. Luokille 1–6 on Luodossa neljä ruotsinkielistä koulua: Bosund skola, Näs skola, Holm skola ja Risö skola. Syksyllä 2001 käyttöön vihitty Cronhjelmskolan järjestää koulutusta ruotsin kielellä luokille 7–9. Suomenkieliset oppilaat käyvät peruskoulun Pietarsaaressa.
Kulttuuri > Nähtävyydet

Luodon kirkko, rakennettu 1785–1789 Jacob Rijfin suunnitelman mukaan
Seitsemän sillan saaristotie
SS John Graftonin muistomerkki (Orrskär) ja aselaiva S/S Equityn muistolaatta (Tolvmangrundet)
Toimiva kotiseutumuseo
Köpmanholmin maannousunäyttely ja kahvila-ravintola (jonne osa matkasta veneellä)
Öuran kalastajakylä ulkosaaressa, jossa myös luontopolku
Luodonjärvi-Öjanjärvi, Suomen suurin makeaveden tekoallas
Hallinto ja politiikka

Luodon kunnanjohtaja on Gun Kapténs. Hän palasi tehtäväänsä 2014 oltuaan välillä puolustusministerin erityisavustajana.
Kunnanvaltuustossa on 27 paikkaa, joista neljätoista on kristillisten ja yhdeksän RKP:n hallussa kaudella 2021–2025.
Luodon paikalliskanava Larsmo när-TV näyttää säännöllisesti lähetyksiä keskiviikkoisin kello 19.00 pois lukien kesätauko. Kaupunginvaltuuston kokousten live-lähetykset alkavat 18.00. Muutaman kerran vuodessa kanava lähettää live-lähetyksiä Luodon kirkosta. Kanava näkyy Luodon lisäksi myös Pietarsaaressa, Pedersöressä, Uudessakaarlepyyssä sekä Teerijärvellä.
Hallinto ja politiikka > Politiikka

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
| Vuosi | KD | KD | RKP | RKP | SDP | SDP | PS | PS | KOK | KOK | KESK | KESK | Johto |
| Vuosi | Ääniä | % | Ääniä | % | Ääniä | % | Ääniä | % | Ääniä | % | Ääniä | % | Johto |
| 2008 | 828 | 33,6 | 1 116 | 45,2 | 523 | 21,2 |  |  |  |  |  |  | 11,6 |
| 2012 | 1 013 | 39,8 | 1 034 | 40,6 | 455 | 17,8 |  |  |  |  | 25 | 0,9 | 0,8 |
| 2017 | 1 297 | 46,3 | 1 061 | 37,9 | 427 | 15,2 |  |  |  |  | 18 | 0,6 | 8,4 |
| 2021 | 1 457 | 52,1 | 893 | 31,9 | 398 | 14,2 | 22 | 0,8 | 20 | 0,7 | 6 | 0,2 | 20,2 |
Tunnettuja henkilöitä

Erik Gustaf Ehrström, pappi ja kirjailija
Fredrik August Ehrström, säveltäjä
Fjalar Finnäs, väestötieteen professori (Åbo Akademi)
Boris Renlund, entinen kansanedustaja (RKP)
Susann Sundkvist, entinen kansainvälisen tason yleisurheilija
Peter Östman, kansanedustaja (KD)